**Cofnodion cyfarfod ychwanegol Pwyllgor Cymru CCHD**

**20 Gorffennaf 2023 (11:00 i 11:45)**

**Arlein dros Teams**

Cynnwys

[**Yn mynychu** 3](#_Toc145332234)

[**Aelodau’r Pwyllgor** 3](#_Toc145332235)

[**Swyddogion** 3](#_Toc145332236)

[**1.** **Croeso'r Cadeirydd ac ymddiheuriadau** 4](#_Toc145332237)

[**2.** **Ymddiheuriadau am absenoldeb** 4](#_Toc145332238)

[**3.** **Datganiadau o ddiddordeb** 4](#_Toc145332239)

[**4.** **Adroddiad Effaith Cymru (CCHD PC 20230720-01 a 20230720-01a)** 4](#_Toc145332240)

[**5.** **Unrhyw Fater Arall** 5](#_Toc145332241)

**Yn mynychu**

**Aelodau’r Pwyllgor**

Eryl Besse (Cadeirydd)

Chris Dunn

Martyn Jones

Mary van den Heuvel

Bethan Thomas

**Swyddogion**

Marcial Boo, Prif Weithredwr

Ruth Coombs Pennaeth Cymru

Melanie Field, Prif Swyddog Strategaeth a Pholisi

Graham Wheaton, Uwch Gydymaith, Llywodraethu (Ysgrifennydd)

**Arsyllwyr**

Victoria Mearns, Uwch Gydymaith, Llywodraethu

# **1. Croeso'r Cadeirydd ac ymddiheuriadau**

* 1. Croesawodd y Cadeirydd y rhai a oedd yn bresennol i gyfarfod ychwanegol Pwyllgor Cymru.

# **2. Ymddiheuriadau am absenoldeb**

2.1 Cafwyd ymddiheuriadau gan Helen Mary Jones a Mark Sykes, ac anfonodd y ddau adborth ysgrifenedig cyn y cyfarfod.

# **3. Datganiadau o ddiddordeb**

3.1 Dywedodd Martyn Jones ei fod wedi'i benodi'n ymddiriedolwr Pobl yn Gyntaf Cymru Gyfan ac yn Ddirprwy Raglaw ar gyfer Morgannwg Ganol. Llongyfarchwyd ef gan bawb oedd yn bresenol.

# **4. Adroddiad Effaith Cymru (CCHD PC 20230720-01 a 20230720-01a)**

4.1 Cyflwynodd Pennaeth Cymru y papurau, gan ofyn i'r aelodau roi cyngor ar yr adroddiad drafft a'i atodiad, nodi unrhyw fylchau allweddol neu eitemau i'w dileu a darparu cyfeiriad ar yr eitemau i'w rhestru fel uchafbwyntiau. Dywedwyd wrth y Pwyllgor y byddai'r adroddiad yn mynd i'r Senedd ar ôl toriad yr haf a bod Jane Hutt AS, y Gweinidog dros Gyfiawnder Cymdeithasol, wedi gofyn am yr wybodaeth ddiweddaraf am y cynnydd.

4.2 Consensws y Pwyllgor oedd bod yr adroddiad yn dangos yn glir y swm sylweddol o waith sy’n cael ei gyflawni yng Nghymru gan dîm bach gydag adnoddau cyfyngedig ond bod angen iddo ganolbwyntio mwy ar adrodd ar effaith ar gyfer y gynulleidfa darged (aelodau’r Senedd) yn hytrach na’r fformat disgrifiadol presennol (h.y. gwahaniaethu rhwng gweithgaredd ac effaith).

4.3 Awgrymodd yr aelodau bod angen mwy o strwythur i'r adroddiad e.e. y cyd-destun yr ydym yn gweithio ynddo (gan gynnwys adnoddau cyfyngedig); ein gweithgareddau rheoleiddio; beth mae'r gweithgareddau hynny'n ei gyflawni; sut rydym yn gwybod beth rydym yn ei gyflawni (sut rydym yn mesur effaith), sut rydym yn dysgu ac yn gwella (ble mae angen i ni wella mesurau ansoddol a meintiol).

4.4 Cynghorodd yr Aelodau ar leihau nifer yr uchafbwyntiau i bump, i gynnwys ein gwaith ar y Cynllun Gwrth-hiliaeth, ein harchwiliadau, ein hymwneud â'r SED, canlyniadau cyfreithiol allweddol, a'n gwaith ar y Bil Hawliau Dynol.

4.5 Dywedodd yr Aelodau hefyd y dylai'r adroddiad fod yn fwy deniadol yn weledol ac y dylai gynnwys adborth gan randdeiliaid, efallai ar ffurf graffigol. Dylid canolbwyntio ar sut mae adborth rhanddeiliaid yn dangos tystiolaeth o effaith ein gwaith yng Nghymru.

4.6 Nodwyd y sylwadau a’r arsylliadau a ganlyn gan aelodau:

1. yn yr uchafbwyntiau, gan gynnwys mwy am sut y dylanwadodd y Comisiwn ar ddatblygiad y cynllun Gwrth-hiliaeth a sut mae'n craffu ar y cynllun;
2. disgrifio pwysigrwydd defnyddio trosoledd strategol caffael i gydymffurfio â Dyletswydd Cydraddoldeb y Sector Cyhoeddus; gan gyfeirio at y gwaith ar y Bil Partneriaethau Cymdeithasol a Chaffael (Cymru).
3. ystyried goblygiadau'r Bil Hawliau Dynol posibl i Gymru, yng nghyd-destun bod y Comisiwn yn sefydliad tair cenedl;
4. ein cyngor ar gryfhau'r Ddyletswydd Economaidd Gymdeithasol ar draws y Sector Cyhoeddus cyfan yng Nghymru;
5. ychwanegu mwy o fanylion yn yr adran ar Ymyriadau Cyfreithiol;
6. y gellir darparu enghreifftiau da o effaith ein gwaith gyda'r gwaith a wnaethom gyda Bocsio Cymru ac Afro Hair Styles mewn ysgolion;
7. cynnwys datganiad ar sut yr ydym yn disgwyl i’r Adroddiad Statudol yng Nghymru gael ei ddefnyddio gan Lywodraeth Cymru a sefydliadau’r sector cyhoeddus i lywio eu gwaith yn y flwyddyn i ddod;

a. cyfeirio at effaith ein gwaith gyda’r Tasglu Hawliau’r Anabl a Sefydliadau Pobl Anabl yng Nghymru;

h) amlygu lle mae ein hymyrraeth wedi arwain at newid mewn polisi neu ganllawiau; a

i) darparu mwy o fanylion am effaith ein gwaith ar Ddeallusrwydd Artiffisial a Digidol, gan gynnwys gwaith ar dechnoleg adnabod wynebau gyda heddluoedd amrywiol.

4.7 Dywedwyd wrth yr aelodau bod tudalennau agoriadol yr adroddiad yn cael eu hadolygu ac y byddai'r model rheoleiddio yn cael ei gynnwys, i ddangos pa bwerau sydd gan y Comisiwn a sut y cânt eu defnyddio. Nodwyd y gallai hyn hefyd fyrhau'r adroddiad a'i wneud yn gryfach.

4.8 Nododd Pennaeth Cymru fod yna lawer o flaenoriaethau dybryd ar hyn o bryd ond y byddai'r adroddiad diwygiedig yn cael ei ddosbarthu ar gyfer sylwadau pellach a chymeradwyaeth.

**Cam Gweithredu: Pennaeth Cymru i ddiweddaru'r adroddiad gyda sylwadau'r aelodau a chylchredeg adroddiad diwygiedig ar gyfer sylwadau pellach a chymeradwyaeth.**

# **5. Unrhyw Fater Arall**

5.1 Dywedodd y Cadeirydd y cynhelir cyfarfod nesaf y Pwyllgor ar 4 Medi 2023 ac y byddai'n cael ei gyfuno â sesiwn ar gyfer aelodau'r Pwyllgor a Thîm Cymru. Yn ogystal, mae cyfarfod i drafod Effeithiolrwydd Pwyllgorau wedi'i drefnu ar gyfer 1 Tachwedd 2023 yn Nhŷ'r Cwmnïau.

5.2 Heb unrhyw fater arall, daeth y Cadeirydd â'r cyfarfod i ben.